Public procurement notice: Contract Notice
Published: 2016-12-21
Buyer: NIF Zrt.
Country: HU
Region: Budapest
Contract type: Services
Procedure: Open procedure
CPV classification: 71240000 | 71250000 | 71320000 | 71322000: Civil engineering design services | 71322300
Submission deadline: 2017-01-26
Award criteria: The most economic tender

Technical requirements: Déli összekötő vasúti Duna-híd korszerűsítése – előkészítés (tervezési szerződés). (IKOP-2.1.0-15-2016-00004).
A vállalkozási (tervezési) szerződés keretében ellátandó feladatok – többek között – az alábbiakra terjednek ki:
1. A Budapest Keleti pu.- Hegyeshalom-Országhatár vasútvonal 82+94 hm szelvényben lévő, 47,40 + 97,80 + 98,52 + 98,52 + 97,80 + 32,00 m támaszközű Déli összekötő vasúti Duna-híd új acél hídszerkezetének és a meglévő, két acél felszerkezet átépítésének, a felszerkezeteken átvezetett vasúti pálya (felszerkezetenként cca. 1 km, tehát summa 3 km) – a hozzátartozó felsővezetékkel (25 kV, 50 Hz rendszerű), biztosítóberendezéssel, távközlési és erősáramú berendezésekkel – engedélyezési terveinek elkészítése, a projekt megvalósításhoz szükséges valamennyi hatósági engedély beszerzése, a tervek és a beszerzett engedélyek alapján a tendertervek elkészítése, valamint a kivitelezésre irányuló tenderdokumentáció (III., IV. és V. kötet) elkészítése. A tervezési munka végpontjai: Budapest Keleti pu.- Hegyeshalom-Országhatár vasútvonalon a déli összekötő vasúti Duna-híd előtt (Soroksári úti), után (Nádorkerti) meglévő hidak által determinált csatlakozási pontok: 79+60 – 91+30 hm. szelvények.
2. A hídfők, az alapozás, a falazatok, valamint a pillérek átalakításának engedélyezési-, és tenderterv szinten történő megtervezése oly módon, hogy arra először a 3. vágány felszerkezete megépíthető legyen. A technológiai tervezés során a Tervezőnek műszaki javaslatot kell adnia az építés során a vasúti forgalom fenntartására is, melyhez csoport kitérők megtervezése is szükséges (legalább 4 kitérő).
3. A dokumentáció részeként kiviteli terv szintű statikai számítás készítendő. Az elkészült statikai számítást a számítást végző Tervezővel megegyező jogosultsággal rendelkező ellenőrrel ellenőriztetni kell. A számításnak ki kell térnie a felszerkezetre és az alépítményre is.
4. A hídfő átalakítási munkáihoz olyan, kiviteli terv szintű geotechnikai vizsgálat készítendő, amely kellő mélységű adatot, információt szolgáltat a hídfő átalakítás teljes körű geotechnikai tervezéséhez, a talajkörnyezet geotechnikai hatásként történő figyelembe vételéhez. A felújított pillérek – a terv keretében ellenőrzött teherbírással – megmaradó szerkezetként kezelendők.
6. Tervezési feladat a környezetvédelmi engedély megszerzéséhez jogszabály vagy hatóság által előírt környezeti vizsgálatok elvégzése, környezetvédelmi tervdokumentáció készítése, környezeti hatásvizsgálati eljárás kérelmezése, hatástanulmány elkészítése, különös tekintettel a NATURA 2000 érintettség vizsgálatára, víz keretirányelvekkel kapcsolatos vizsgálatokra, a városi környezetben szükséges zajterhelési vizsgálatokra, csapadékvíz összegyűjtésére, a Dunába való bevezetésére, amennyiben lehetséges.
7. Tervezői feladat a szükséges létesítményeknél az üzemeltetői lehatárolások és megállapodások előkészítése, egyeztetése az érintett létesítmények üzemeltetőivel.
8. A közműhálózatot külön genplánon kell bemutatni a nyilvántartási helyszínrajzok, valamint szükség esetén műszeres közműfelmérés alapján (a nyilvántartási helyszínrajzok beszerzése az ajánlattevő feladata). A feladat keretében elkészítendők az érintett közművek átalakításának/kiváltásának engedélyezési és tendertervei.
9. Fentieken túl a Tervező feladatát képezi minden olyan kapcsolódó terv engedélyezési-, és tenderterv szinten történő elkészítése, mely:
c. a dokumentáció alapján szintén ezen eljárás keretében, a tendertervek és a kivitelezés kiírásához elkészítendő tenderdokumentáció elkészítéséhez szükséges.
A teljes mennyiséget, a részletes műszaki követelményeket és a feladatok részletes ismertetését a közbeszerzési dokumentumok tartalmazzák.
Felhívjuk Tisztelt Ajánlatevő figyelmét, hogy az elvégzendő feladatok részletes meghatározását a szerződés tartalmazza.
Részajánlattétel nem lehetséges a műszaki tartalom és a beszerzés komplex jellege miatt. A projekt több szakágat és területet érint, melyek között az adatszolgáltatás és szinergiák kialakítása szükséges, mely részekre történő ajánlattétel esetén nem biztosítható. A becs. érték nem kerül megadásra, a II.2.6) pontban megadott érték kizárólag a hirdetménykez. rendszerre tekintettel került rögzítésre.

Eligibility requirements: A) Kizáró okok: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bek. felsorolt kizáró okok bármelyike fennáll. Az ajánlattevőnek (közös ajánlattétel esetén külön-külön) és a Kbt. 65. § (7) bek. szerinti alkalmasságot igazoló szervezetnek/személynek az ajánlat benyújtásakor a 321/2015. (X.30.) Korm. rendelet (továbbiakban: Kr.) II. Fejezetében foglaltaknak megfelelően, az EEKD benyújtásával kell előzetesen igazolnia, hogy nem tartozik a Kbt. 62. § (1) és (2) bek. hatálya alá. Az ajánlattevő nyilatkozni köteles arról, hogy a szerződés teljesítéséhez nem vesz igénybe a 62. § (1) és (2) bek. szerinti kizáró okok hatálya alá eső olyan alvállalkozót, amely nem vesz részt az alkalmasság igazolásában. Az ajánlatkérő által a Kbt. 69. § (4)-(6) bek. alapján a kizáró okokra és az alkalmassági követelményekre vonatkozó igazolások benyújtására felhívott gazdasági szereplőnek a Kr. III. Fejezetében foglaltaknak megfelelően kell igazolnia, hogy nem tartozik az eljárásban előírt kizáró okok hatálya alá. A kizáró okok tekintetében becsatolt nyilatkozatok keltezése nem lehet korábbi, mint a jelen ajánlati felhívás feladása. A kizáró okok fenn nem állásának igazolására a Kr. 1. § (2)-(5) bek., továbbá a Kr. 8. §, 10. §, 12-16. §-ok is megfelelően alkalmazandóak. B) Szakmai és cégnyilvántartásokba történő bejegyzésre vonatkozó előírások: Az alkalmasság minimumkövetelményei: Alkalmatlan az ajánlattevő, ha az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében nem szerepel, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Igazolási mód: Az előzetes igazolás során Ajánlatkérő elfogadja ajánlattevők egységes európai közbeszerzési dokumentumban foglalt egyszerű nyilatkozatát. Jelen dokumentumok benyújtása kizárólag az előzetes igazolást követően kötelező ajánlatkérő erre vonatkozó kifejezett felhívására a Kbt. 69. § (4) bekezdés alapján. Az engedély vagy jogosítvány másolatát, illetve a szervezeti, kamarai tagságról szóló igazolást kell benyújtani, figyelemmel a 321/2015 (X.30.) Korm. rendelet 1.§ (2)-(5) bekezdésére is. Az alkalmasság igazolására a Kbt. 65. § (7), (9) és (11) bekezdései és a Kbt. 69. § (11) bekezdése is irányadó.